stanford-oval/wikipedia huggingface dataset:
1989 (אלבום)
רקע והפקה

באוקטובר 2013, הייתה סוויפט "שקועה במשך חצי שנה בתהליך כתיבת השירים". בנובמבר 2013, אמרה הזמרת לבילבורד כי "נראה שיש שבעה או שמונה שירים שאני יודעת שאני רוצה באלבום. זה כבר התפתח לסאונד חדש, וזה כל מה שרציתי". בפברואר 2014, אישרה סוויפט כי שוב עובדת עם המפיקים מקס מרטין ושלבאק, שעימם שיתפה פעולה בכתיבה של שלושה שירים באלבומה Red. הפעם הם כתבו "הרבה יותר משלושה שירים". דיאן וורן וראיין טדר גם עבדו על האלבום.
הוצאה ועטיפת אלבום

באוגוסט 2014, החלה סוויפט לרמוז על הכרזת האלבום. ב-4 באוגוסט, היא פרסמה סרטון באינסטגרם בו היא לוחצת על המספר 18 במעלית. ב-6 באוגוסט, היא צייצה תמונה של השעה 5:00 ויום למחרת צילום מסך של דף הבית של האתר !Yahoo. מאוחר יותר היא אישרה בתוכנית האירוח של ג'ימי פאלון כי ב-18 באוגוסט 2014, בשעה 17:00, יתקיים ראיון של !Yahoo בשידור חי. סוויפט הכריזה על האלבום במהלך הראיון; היא תיארה אותו כ"אלבום הפופ הרשמי המתועד הראשון" שלה, וציינה שהושפעה ממוזיקת פופ משנות ה-80 בזמן ההקלטה. לאחר מכן, היא חשפה את עטיפת האלבום, תמונת פולארויד שמתחתיה כתוב "T. S. 1989" (ראשי תיבות של שמה ותאריך לידתה). האלבום הפך לזמין להזמנה מראש לאחר שהראיון הסתיים.
סינגלים

"Shake It Off" הוא הסינגל הראשון מתוך האלבום שיצא ב-18 באוגוסט 2014. הוא נכתב על ידי סוויפט, מקס מרטין ושלבאק. הווידאו קליפ לשיר בוים על ידי מארק רומנק והועלה לערוץ ה-Vevo של הזמרת. הסינגל הגיע למקום הראשון המצעד הבילבורד הוט 100, והפך לשיר השני של סוויפט שמגיע לפסגת המצעד.
"Blank Space" יצא ב-10 בנובמבר וגם הוא הגיע למקום הראשון במצעד הבילבוד הוט 100.
הסינגל השלישי מתוך האלבום הוא השיר "Style" שהגיע למקום 6 בבילבורד הוט 100.
הסינגל הרביעי מתוך האלבום הוא השיר "Bad Blood" שהגיע למקום הראשון במצעד הבילבורד הוט 100. הקליפ המלווה לשיר שבר את שיא הצפיות ביומו הראשון ביוטיוב - 20.1 מיליון צפיות ושבר את השיא הקודם של ניקי מינאז' עם Anaconda (19.6 מיליון), 158 ימים השיא נשבר שוב על ידי אדל עם Hello, ושנתיים לאחר מכן נשבר שוב על ידי טיילור עם שירה "Look What You Made Me Do".
הסינגל החמישי מתוך האלבום, "Wildest Dreams" יצא ב-30 באוגוסט בטקס ה-VMA 2015, בשיאו הגיע למקום החמישי במצעד הבילבורד.
הסינגל השישי מהאלבום הוא "Out of the Woods", יצא ב-31 בדצמבר. את מרבית הקליפ צילמה בניו זילנד, שם סוויפט הופיעה באותה תקופה. ביומו הראשון הגיע ל-5.6 מיליון צפיות.
הסינגל השביעי מהאלבום הוא "New Romantics", יצא ב-13 באפריל.
תוכן האלבום

האלבום נפתח בשיר הסינת'פופ "Welcome to New York" והוא מחווה למעבר של סוויפט לניו יורק. בשיר סוויפט מביעה את תמיכתה בקהילת הלהט"ב באומרה "You can want who you want, boys and boys and girls and girls" (בתרגום חופשי: "תוכל/י לרצות את מי שתרצה/י - בנים ובנים, בנות ובנות". השיר הבא באלבום הוא "Blank Space". סוויפט אומרת שהשיר נכתב "מעיני הדמות שהתקשורת יצרה ממנה". "Style" הוא השיר הבא באלבום והוא מדבר על מערכת יחסים ש"לעולם לא יוצאת מהאופנה", תוך כדי השוואת רגשות מסוימים לטרנדים אופנתיים שונים. "Out of the Woods" תואר על ידי סוויפט בתור שיר על "מערכת יחסים שהרגש העיקרי בה היה חרדה. כל הזמן חשבנו מה המחסום הבא, מה המכשול הבא שנצטרך לעבור, כמה זמן יש לנו עד שזה יתפרק?". "All You Had to Do Was Stay" עוסק במישהו שהפסיק קשר רומנטי עם בת זוגו, ולאחר שהבין שהוא מתחרט היא כבר לא רוצה אותו בחזרה. היא מדגישה בשיר שכל שהיה עליו לעשות זה להישאר. "Shake It Off" עוסק בדרך שבה סוויפט מסתכלת על העלבות. היא הגיעה למסקנה שהיא לא יכולה לשלוט על מה שאנשים אומרים, אלא רק על התגובה שלה למה שהם אומרים. השיר מדבר על בחירה להתעלם ו"להתנער" מהאנשים השליליים. "I Wish You Would" מדבר על מערכת יחסים שהתפרקה, ושני הצדדים שבה לא מוכנים להודות שהם רוצים בחזרה. "Bad Blood" מדבר על תחושת נבגדות מחבר טוב. "Wildest Dreams" מדבר על הבקשה ממאהבה של סוויפט שיזכור את הדברים החיוביים שבמערכת היחסים, ולא את הרעים. "How You Get the Girl" מדבר על מישהו שנפרד מחברתו לשישה חודשים, וכל הדברים שיצטרך לעשות בשביל להחזיר אותה אליו. סוויפט אמרה על השיר "לפעמים לוקחים מערכות יחסים כמובנות מאליהן, ולפעמים מוותרים עליהן מוקדם מדי. אם הורסים מערכת יחסים כזאת, אתה לא תוכל להחזיר אותה בהודעת טקסט "מה קורה? מתגעגע, אתה תצטרך להתאמץ". השיר "This Love" מדבר על מערכת יחסים שחזרה אליך בדיוק כשחשבת שהיא נעלמה לעד. "I Know Places" מדבר על מערכת יחסים שבה סוויפט כל הזמן הייתה צריכה לברוח מהתקשורת ומהפפראצי ובו היא מספרת לאהובה שאין לו סיבה לדאוג כי היא "מכירה מקומות שהם יוכלו להתחבא בהם". "Clean" הוא שיר שמדבר על התגברות על מערכת יחסים ועל הקושי שבזה וסוויפט אמרה עליו שלדעתה להתגבר על מערכת יחסים דומה להיגמלות מהתמכרות "זה לא הרגל אחד שאתה צריך להתגבר עליו, זה כל שלב בחיי היום-יום".
מיקומי שיא

|   ‏‏‏  מצעדים ודירוגים (2014–2021)> מדינה |   ‏‏‏  מצעדים ודירוגים (2014–2021)> מצעד |   ‏‏‏  מצעדים ודירוגים (2014–2021)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 5 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  ארצות הברית | מצעד האלבומים העצמאיים | 8 |
|  ברזיל | טופ 100 ברזיל | 3 |
|  גרמניה | GfK – טופ 100 | 4 |
|  דנמרק | היטליסטן | 2 |
|  דרום אפריקה | אנטרטיינמנט מוניטורינג אפריקה | 7 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 22 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 7 |
|  יוון | IFPI Greece | 11 |
|  יפן | אוריקון | 3 |
|  מקסיקו | טופ 100 – מקסיקו | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 4 |
|  סקוטלנד | מצעד האלבומים הסקוטי | 1 |
|  פולין | ZPAV | 17 |
|  פורטוגל | מצעד האלבומים הפורטוגזי (AFP) | 3 |
|  פינלנד | המצעדים הפיניים הרשמיים | 10 |
|  פלנדריה | אולטראטופ 50 | 1 |
|  צ'כיה | ČNS IFPI | 17 |
|  צרפת | SNEP | 9 |
|  קוריאה הדרומית | סירקל צ'ארט | 10 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 23 |
|  שווייץ | המצעד השווייצרי | 3 |
מיקומי שיא > מצעדי עשור

|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 8 |
|  ארצות הברית | בילבורד 200 | 2 |
|  הממלכה המאוחדת | מצעד האלבומים הבריטי | 25 |
מיקומי שיא > מצעדי כל הזמנים

|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 5 |
|  ארצות הברית | בילבורד 200 | 64 |
|  ארצות הברית | בילבורד 200 (נשים) | 5 |
|  ניו זילנד | המצעד הניו זילנדי הרשמי | 64 |
|  פלנדריה | אולטראטופ 50 | 78 |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | פלטינה 3× | 45,000 |
| אוסטרליה (ARIA) | פלטינה 9× | 630,000 |
| איטליה (FIMI) | זהב | 25,000 |
| ארצות הברית (RIAA) | פלטינה 9× | 9,000,000 |
| ברזיל (Pro-Música Brasil) | פלטינה | 40,000 |
| גרמניה (BVMI) | פלטינה | 200,000 |
| דנמרק (IFPI Denmark) | פלטינה | 20,000 |
| הולנד (NVPI) | זהב | 20,000 |
| הממלכה המאוחדת (BPI) | פלטינה 4× | 1,250,000 |
| יפן (RIAJ) | פלטינה | 268,183 |
| מקסיקו (AMPROFON) | פלטינה + זהב 3× | 210,000 |
| נורווגיה (IFPI Norway) | פלטינה 3× | 60,000 |
| ניו זילנד (RMNZ) | פלטינה 6× | 90,000 |
| סינגפור (RIAS) | פלטינה 2× | 20,000 |
| ספרד (PROMUSICAE) | זהב | 20,000 |
| פולין (ZPAV) | פלטינה 2× | 40,000 |
| צרפת (SNEP) | פלטינה | 100,000 |
| קנדה (Music Canada) | פלטינה 6× | 542,000 |
| שוודיה (GLF) | זהב | 20,000 |
| שווייץ (IFPI Switzerland) | זהב | 10,000 |
דיגיטלי
| ברזיל (Pro-Música Brasil) | זהב | 20,000 |
סיכום
| בכל העולם | — | 23,500,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| קנדה | 27 באוקטובר 2014 | תקליטור • הורדה דיגיטלית | סטנדרטית | ביג משין • יוניברסל |  |
| ארצות הברית | 27 באוקטובר 2014 | תקליטור • הורדה דיגיטלית | סטנדרטית | ביג משין |  |
| קנדה | 27 באוקטובר 2014 | תקליטור | דלוקס | ביג משין |  |
| ארצות הברית | 27 באוקטובר 2014 | תקליטור | דלוקס | ביג משין |  |
| גרמניה | 27 באוקטובר 2014 | תקליטור • הורדה דיגיטלית | סטנדרטית • דלוקס | ביג משין • יוניברסל |  |
| הממלכה המאוחדת | 27 באוקטובר 2014 | תקליטור • הורדה דיגיטלית | סטנדרטית • דלוקס | ביג משין • וירג'ין EMI |  |
| כלל העולם | 27 באוקטובר 2014 | הורדה דיגיטלית | סטנדרטית • דלוקס | ביג משין |  |
| אוסטרליה | 28 באוקטובר 2014 | תקליטור | סטנדרטית | יוניברסל |  |
| יפן | 29 באוקטובר 2019 | תקליטור + DVD | דלוקס | יוניברסל |  |
| קנדה | 9 בדצמבר 2014 | תקליט | סטנדרטית | יוניברסל |  |
| ארצות הברית | 9 בדצמבר 2014 | תקליט | סטנדרטית | ביג משין |  |
| טורקיה | 10 בדצמבר 2014 | תקליטור | סטנדרטית | ביג משין |  |
| ארצות הברית | 15 בדצמבר 2014 | קריוקי (הורדה דיגיטלית) | סטנדרטית | ביג משין |  |
| סין היבשתית | 30 בדצמבר 2014 | תקליטור | דלוקס | יוניברסל |  |
| קנדה | 3 במרץ 2015 | קריוקי (הורדה דיגיטלית) | דלוקס | ביג משין |  |
| ארצות הברית | 14 באפריל 2015 | קריוקי (CD+G/‏DVD) | סטנדרטית | ביג משין |  |
| קנדה | 14 במאי 2015 | קריוקי (CD+G) | דלוקס | ביג משין |  |
הגביע הבלארוסי בכדורגל

| --- | --- |


 ענף:  כדורגל
 תאריך ייסוד:  1992
 ארגון מפעיל:  התאחדות הכדורגל הבלארוסית
 מספר מתמודדים:  48
 מדינות משתתפות:  בלארוס בלארוס
 יבשת:  אירופה
 הכי הרבה זכיות:  באטה בוריסוב (5 זכיות)
 מפעל מקביל:  ליגת העל הבלארוסית בכדורגל
 אתר האינטרנט של גביע בלארוס
 
הגביע הבלארוסי, 2010
גביע בלארוס בכדורגל (בבלארוסית: Кубак Беларусі па футболу) הוא טורניר כדורגל הנערך מדי שנה בידי התאחדות הכדורגל הבלארוסית ובו לוקחים חלק מועדוני כדורגל מבלארוס.
באטה בוריסוב היא שיאנית הזכיות (5 במספר). נותנת החסות של הטורניר היא חברת ההימורים בספורט, חברת Parimatch.
השתתפות

כל המועדונים המשחקים בליגת העל הבלארוסית, הליגה הבלארוסית הראשונה והליגה הבלארוסית השנייה, שהם מועדונים מקצוענים, ו-4-3 מועדוני כדורגל לחובבים, מתחרים בגביע הבלארוסי.
שיטת התחרות

הטורניר נערך בשיטת ה"נוק-אאוט". קבוצות הליגה השנייה וליגת החובבים מתחילות לשחק משלב 1/64. קבוצות הליגה הראשונה נכנסות לטורניר משלב 1/32, וקבוצות ליגת העל מתחילות משלב 1/16.
עד לשנת 2014 נערכו כל השלבים כמשחק אחד. החל משנת 2014 - שלבי רבע הגמר וחצי גמר משוחקים בשני משקים (בית וחוץ), השלבים המוקדמים ומשחק הגמר - משוחקים במשחק אחד.
המשחקים משלב הסיבוב הראשון עד לשלב שמינית הגמר נערכים בחודשים מאי - אוקטובר. לאחר מכן התחרות יוצאת לפגרת חורף. משחקי רבע גמר מתחילים במרץ ומשחק הגמר נערך במאי.
עד לשנת 2013 נערכו משחקי הגמר רק במינסק, החל משנת 2013 נערך משחק הגמר כל שנה בעיר אחרת בבלארוס.
הקבוצה שזוכה בגביע מתמודדת בעונה שלאחר מכן בסופר קאפ הבלארוסי מול זוכת אליפות בלארוס.
גמרי הגביע

קבוצות אשר זכו בדאבל (בנוסף לגביע גם בליגת העל הבלארוסית) באותה העונה מסומנות בכתב מודגש.
גמרי הגביע > גמרי הגביע הבלארוסי תחת הרפובליקה הסובייטית (1936 - 1991)

גביע זה לא מוכר על ידי ההתאחדות הבלארוסית כיום.
| עונה | אלופה | תוצאה | פיינליסטית |
| --- | --- | --- | --- |
| 1936 | דינמו מינסק | 1:3 | ספרטק מינסק |
1937 - 1938: לא התקיימה תחרות
| 1939 | IFK מינסק | 1:6 | ספרטק בוברויסק |
| 1940 | דינמו מינסק | 0:1 | דום קרסנוי ארמי |
1941 - 1944: לא התקיימה תחרות בעקבות מלחמת העולם השנייה
| 1945 | ODO מינסק | 0:1 | דינמו-2 מינסק |
| 1946 | ODO מינסק | 0:4 | KVT ברסט |
| 1947 | טורפדו מינסק | 0:8 | דינמו ברנוביצ'י |
| 1948 | סבורוניה בוריסובה | 0:3 | דינמו ברסט |
| 1949 | ODO מינסק | 0:2 | טורפדו מינסק |
| 1950 | ODO מינסק | 1:2 | טורפדו מינסק |
| 1951 | ODO מינסק | 1:9 | ספרטק בוברויסק |
| 1952 | ספרטק מינסק | 0:3 | ODO מינסק |
| 1953 | ספרטק מינסק | 0:10 | סטרויטל מוז'יר |
| 1954 | טורפדו ויטבסק | 1:4 | KMO מינסק |
| 1955 | בורבנשטיק | 1:4 | KMO מינסק |
| 1956 | מינסק ראיונה | 0:3 | מוגילב ראיונה |
| 1957 | ספוטניק מינסק | 1:4 | קומנדה מוטוטסקוגו ראיונה |
| 1958 | MTZ מינסק | 1:1 (0:1 משחק חוזר) | סבורנאיה בוריסובה |
| 1959 | פלנט וורושילובה | 2:6 | בוריסוב ראיונה |
| 1960 | ספוטניק מינסק | 0:0 (2:3 משחק חוזר) | טרקטור-מינסק |
| 1961 | ספוטניק מינסק | 2:3 | טרקטור-מינסק |
| 1962 | טורפדו מינסק | 0:1 | ספוטניק מינסק |
| 1963 | ספוטניק מינסק | 0:1 | לוקומוטיב ברסט |
| 1964 | גברדיץ מינסק | 1:3 | נארוח מולודצ'נו |
| 1965 | נפצ'יאניק נובופולוצק | 0:1 | לוקומוטיב ברסט |
| 1966 | ספוטניק מינסק | 0:2 | מבלשיק בוברויסק |
| 1967 | ספוטניק מינסק | 0:1 | טורפדו מינסק |
| 1968 | טורפדו מינסק | 1:2 | ספרטק מינסק |
| 1969 | טורפדו ז'ודינו | 1:3 | יוניברסיטט גומל |
| 1970 | ספוטניק מינסק | 1:1 (0:2 משחק חוזר) | טורפדו ז'ודינו |
| 1971 | טורפדו ז'ודינו | 0:4, 1:2 | סטארט אורשה |
| 1972 | טורפדו ז'ודינו | 0:2 | אובוושיק לידה |
| 1973 | אורביטה מינסק | 0:2 | סטרויטל בוברויסק |
| 1974 | סטרויטל בוברויסק | 0:1 | אורביטה מינסק |
| 1975 | סטרויטל בוברויסק | 0:1 | טמפ אורשה |
| 1976 | באטה בוריסוב | 0:2 | בורבנשטניק מינסק |
| 1977 | טורפדו ז'ודינו | 1:3 | שיניק בוברויסק |
| 1978 | טורפדו ז'ודינו | 1:2 | בורבנשטניק מינסק |
| 1979 | שיניק בוברויסק | 1:3 | פדינסטיטוט ברסט |
| 1980 | בורבנשטניק מינסק | 1:3 | שיניק בוברויסק |
| 1981 | טורפדו ז'ודינו | 4:4ה (4:5 פ) | אימפולס גרודנו |
| 1982 | טורפדו ז'ודינו | 0:3 | אובוושניק לידה |
| 1983 | טורפדו ז'ודינו | 0:1 | אימפולס גומל |
| 1984 | אורביטה מינסק | 0:2 | טורפדו ז'ודינו |
| 1985 | שחטאר סוליגורסק | 1:3 | אולימפ גרודנו |
| 1986 | שחטאר סוליגורסק | 0:3 | ספוטניק מינסק |
| 1987 | SKIF מינסק | 1:1ה (2:4 פ) | טמפ אורשה |
| 1988 | שחטאר סוליגורסק | 0:0ה (3:4 פ) | ספוטניק מינסק |
| 1989 | ספוטניק מינסק | 2:8 | פדינסטיטוט ברסט |
| 1990 | מטלורג מולודצ'נו | 1:2ה | SKIF-ShVSM מינסק |
| 1991 | מטלורג מולודצ'נו | 0:2 | שיניק בוברויסק |
גמרי הגביע > גמרי הגביע הבלארוסי (1992 ואילך)

| עונה | זוכה | תוצאה | פיינליסטית | אצטדיון | קהל |
| --- | --- | --- | --- | --- | --- |
| 1992 | דינמו מינסק | 1:6 | דנפר מוהילב | אצטדיון דינמו, מינסק | 2,500 |
| 1992/1993 | ניימן הורונה | 1:2 | ודריץ' | אצטדיון דינמו, מינסק | 11,000 |
| 1993/1994 | דינמו מינסק | 1:3 | בוברויסק | אצטדיון דינמו, מינסק | 3,000 |
| 1994/1995 | דינמו 93 | 1:1ה (6:7 פ) | טורפדו מוהילב | אצטדיון דינמו, מינסק | 2,500 |
| 1995/1996 | סלאביה מוזיר | 1:4 | דינמו מינסק | אצטדיון דינמו, מינסק | 7,600 |
| 1996/1997 | בלשינה בוברויסק | 0:2 | דינמו 93 | אצטדיון דינמו, מינסק | 7,000 |
| 1997/1998 | ויטבסק | 1:2ה | דינמו מינסק | אצטדיון דינמו, מינסק | 4,000 |
| 1998/1999 | בלשינה בוברויסק | 1:1ה (2:4 פ) | סלאביה מוזיר | אצטדיון דינמו, מינסק | 4,500 |
| 1999/2000 | סלאביה מוזיר | 1:2 | טורפדו מינסק | אצטדיון דינמו, מינסק | 4,000 |
| 2000/2001 | בלשינה בוברויסק | 0:1ה | סלאביה מוזיר | אצטדיון דינמו, מינסק | 8,000 |
| 2001/2002 | הומל | 0:2 | באטה בוריסוב | אצטדיון דינמו, ויטבסק | 3,600 |
| 2002/2003 | דינמו מינסק | 0:2 | לוקומוטיב מינסק | אצטדיון דינמו, מינסק | 12,000 |
| 2003/2004 | שחטיור סליהורסק | 0:1ה | הומל | אצטדיון דינמו, מינסק | 8,500 |
| 2004/2005 | פרטיזן מינסק | 1:2 | באטה בוריסוב | אצטדיון דינמו, מינסק | 15,500 |
| 2005/2006 | באטה בוריסוב | 1:3ה | שחטיור סליהורסק | אצטדיון דינמו, מינסק | 5,200 |
| 2006/2007 | דינמו ברסט | 0:0ה (3:4 פ) | באטה בוריסוב | אצטדיון דינמו, מינסק | 9,500 |
| 2007/2008 | פרטיזן מינסק | 1:2 | שחטיור סליהורסק | אצטדיון דינמו, מינסק | 8,500 |
| 2008/2009 | נפטאן | 1:2ה | שחטיור סליהורסק | אצטדיון דינמו, מינסק | 9,000 |
| 2009/2010 | באטה בוריסוב | 0:5 | טורפדו זודינו | אצטדיון דינמו, מינסק | 10,200 |
| 2010/2011 | הומל | 0:2 | ניימן הורדנה | אצטדיון טרקטור, מינסק | 9,000 |
| 2011/2012 | נפטאן | 2:2ה (3:4 פ) | פ.צ. מינסק | אצטדיון דינמו, מינסק | 9,800 |
| 2012/2013 | פ.צ. מינסק | 1:1ה (1:4 פ) | דינמו מינסק | אצטדיון טורפדו, ז'ודזינה | 5,200 |
| 2013/2014 | שחטיור סליהורסק | 0:1 | ניימן הורדנה | בוריסוב ארנה, בוריסוב | 11,000 |
| 2014/2015 | באטה בוריסוב | 1:4 | שחטיור סליהורסק | האצטדיון המרכזי, הומל | 9,100 |
| 2015/2016 | טורפדו זודינו | 0:0ה (2:3 פ) | באטה בוריסוב | מתחם הספורט ברסטסקי, ברסט | 4,500 |
| 2016/2017 | דינמו ברסט | 1:1ה (9:10 פ) | שחטיור סליהורסק | אצטדיון נימן, גרודנו | 8,479 |
| 2017/2018 | דינמו ברסט | 2:3 | באטה בוריסוב | אצטדיון ספרטק, מוהילב | 7,200 |
| 2018/2019 | שחטיור סליהורסק | 0:2 | ויטבסק | מתחם הספורט ויטבסקי, ויטבסק | 7,954 |
| 2019/2020 | באטה בוריסוב | 0:1ה | דינמו ברסט | אצטדיון דינמו, מינסק | 5,700 |
| 2020/2021 | באטה בוריסוב | 1:2 | איסלץ' | האצטדיון המרכזי, הומל | 6,253 |
| 2021/2022 | הומל | 1:2 | באטה בוריסוב | אצטדיון דינמו, מינסק | 10,587 |
| 2022/2023 | טורפדו זודינו | 0:2 | באטה בוריסוב | אצטדיון דינמו, מינסק | 21,058 |
| 2023/2024 | נמאן גרודנו | 0:2 | איסלץ' | אצטדיון טורפדו, ז'ודזינה | 5,714 |
| 2024/2025 |  |  ?:? |  | אצטדיון הכדורגל הלאומי, מינסק |  |
הופעות לפי מועדון

| מועדון | זכיות | שנות זכייה | סגנויות | שנות סגנויות |
| --- | --- | --- | --- | --- |
| באטה בוריסוב | 5 | 2006, 2010, 2015, 2020, 2021 | 6 | 2002, 2005, 2007, 2016, 2022, 2023 |
| שחטיור סליהורסק | 3 | 2004, 2014, 2019 | 5 | 2006, 2008, 2009, 2015, 2017 |
| דינמו מינסק | 3 | 1992, 1994, 2003 | 3 | 1996, 1998, 2013 |
| הומל | 3 | 2002, 2011, 2022 | 1 | 2004 |
| דינמו ברסט | 3 | 2007, 2017, 2018 | 1 | 2020 |
| בלשינה בוברויסק | 3 | 1997, 1999, 2001 | - | - |
| נמאן גרודנו | 2 | 1993, 2024 | 2 | 2011, 2014 |
| טורפדו זודינו | 2 | 2016, 2023 | 1 | 2010 |
| סלאביה מוזיר | 2 | 1996, 2000 | 2 | 1999, 2001 |
| פרטיזן מינסק | 2 | 2005, 2008 | - | - |
| נפטאן | 2 | 2009, 2012 | - | - |

| ויטבסק | 1 | 1997 | 1 | 2019 |
| דינמו - 93 | 1 | 1995 | 1 | 1997 |
| פ.צ. מינסק | 1 | 2013 | 1 | 2012 |
| איסלץ' | - | - | 2 | 2021, 2024 |
| דנפר מוהילב | - | - | 1 | 1992 |
| ודריץ' | - | - | 1 | 1993 |
| בוברויסק | - | - | 1 | 1994 |
| טורפדו מוהילב | - | - | 1 | 1995 |
| טורפדו מינסק | - | - | 1 | 2000 |
| לוקומוטיב מינסק | - | - | 1 | 2003 |
בניין הקונסוליה האתיופית

הקונסוליה האתיופית בסמוך לבנייתה
הבניין בשנת 2012
פסיפס האריה, סמל הקיסרות האתיופית, בחזית הבניין
בניין הקונסוליה האתיופית הוא בניין דירות ברחוב הנביאים 38–40 בירושלים ששימש בעבר כקונסוליה של אתיופיה.
היסטוריה

הבניין נבנה בשנים 1925–1928 על ידי זאודיתו, קיסרית אתיופיה ששלטה באתיופיה החל משנת 1916 והיה מיועד לבית עבורה לכשתבוא לגור בארץ הקודש. לאחר בניית הבניין הוחלט לשכן בקומתו התחתונה את הקונסוליה האתיופית ולהסב את שתי הקומות העליונות לדירות מגורים להשכרה. עוד נקבע ששליש מההכנסות מהשכרת הדירות יוקדשו למנזר האתיופי בירושלים.
למרות כיבוש אתיופיה ב-1936 במלחמה האיטלקית-אתיופית השנייה המשיכה הקונסוליה לספק שירותים דיפלומטיים עד הוראת מושל ירושלים בינואר 1939 לקונסוליה לא להניף את דגל אתיופיה על המבנה ועל הפסקת עבודתה כקונסוליה. לאחר החלטה זו תבעה הקונסוליה האיטלקית לבעלות על הבניין, ובית המשפט של המנדט מינה בנובמבר ממונה על הבניין עד לבירור העניין, אך עקב הצטרפות איטליה למלחמת העולם השנייה נסגרה הנציגות האיטלקית בירושלים, ותביעתה נמשכה.
בדצמבר 1940 הודיעה ממשלת בריטניה על ביטול ההכרה בכיבוש האיטלקי והחזרת הרכוש האתיופי לידי ממשלת אתיופיה, אך הקונסוליה לא נפתחה עד יולי 1945. הקונסוליה שכנה לתקופה קצרה בחדר מלון שכור, עד להשבת הרכוש האתיופי, שהיה ברשות איטליה ובחסות הקונסוליה הספרדית בירושלים לאחר סגירת הקונסוליה האיטלקית בעיר.
במהלך ראשית מלחמת העצמאות הותקפו נציגי הקונסוליה ורכושה במספר מקרים: ב-18 במרץ 1948 נחטפה בת סגן הקונסול האתיופי בירושלים על ידי משמר העם, שחקרוה ושחררוה לאחר מספר שעות, והקונסוליה עצמה, יחד עם הכנסייה האיופית, נפגעו בהפגזות הלגיון בראשית יוני. הקונסול האתיופי עזב את הארץ בראשית המלחמה.
ב-1956 הסדרו ישראל ואתיופיה יחסים דיפלומטיים, והקונסול האתיופי הגיש כתב האמנה למשרד החוץ והואמן על כלל שטח ישראל.
ב-1961 מסר הקונסול האתיופי, טקלה צדיק מקוריה לשרת החוץ גולדה מאיר את הכרתה המלאה של ממשלת אתיופיה בישראל.
במאי 1969 הותקף הקונסול האתיופי בעת שביקר בקאסר אל-יהוד שבסמוך לירדן בירי ירדני.
בשנת 1973, בעקבות מלחמת יום הכיפורים, ניתקה אתיופיה את יחסיה עם ישראל (היחסים חודשו בסוף שנות ה-80 אך הקונסוליה לא נפתחה מחדש) ומאז הבניין כולו משמש כבניין דירות.
הקונסול האתיופי האחרון להשתמש במבנה היה יפתח דימיטרוס.
הבניין

המבנה המפואר הוא בן שלוש קומות ומרתף ובו שתי כניסות וכתשעים חדרים. בחזיתו קבועים שני פסיפסים צבעוניים המכילים כתובות וסמלים של הקיסרות האתיופית. בפסיפס הקבוע בראש הבניין מופיע אריה עם כתר ושרביט ובפסיפס הקבוע מעל הכניסה הראשית מופיע כתר ושנת הבנייה – 1920 (לפי הלוח האתיופי, שנת 1928 לפי הלוח הגרגוריאני). בנוסף מופיעה הכתובת בשפת הגעז: ”ניצח האריה משבט יהודה” (חזון יוחנן ה 5) המהווה סיסמה של המשפחה המלכותית.
לקריאה נוספת

דוד קרויאנקר, רחוב הנביאים שכונת החבשים ושכונת מוסררה, כתר הוצאה לאור והוצאת יד יצחק בן צבי, 2000. עמ' 86–89.
הערות שוליים

↑  הקונסוליה האחרונה של חבש נסגרה אתמול בירושלים, הַבֹּקֶר, 2 בינואר 1939
.
↑  חסל דגל חבש?, דבר, 3 בינואר 1939.
↑  סילוק הדגל החבשי בירושלים, הארץ, 3 בינואר 1939.
↑  למי שייכים כעת בניני החבשים, המשקיף, 23 בנובמבר 1939.
↑  קרויאנקר – רחוב הנביאים (ראו ב"לקריאה נוספת"), עמ' 87
↑  נתמנה מפקח על בניין החבשים, דבר, 26 בנובמבר 1939
↑  משפטי האיטלקים נגד החבשים ל"נקודה מתה", הַבֹּקֶר, 5 ביולי 1940
↑  אנגליה אינה מכירה בכבוש חבש, המשקיף, 2 בדצמבר 1940.
↑  פתיחת הקונסוליה החבשית בירושלים, דבר, 13 ביולי 1945
↑  הפיקוח על מוסדות איטלקיים – בידי הממשלה, הצופה, 23 בינואר 1946.
↑  ⁨בת סגן הקונסול החבשי נעצרה - לחקירה ושוחררה | המשקיף⁩ | 18 מרץ 1948 | אוסף העיתונות | הספרייה הלאומית, באתר www.nli.org.il
↑  נפגעו משרדי הקונסוליה החבשית בירושלים, הצופה, 3 ביוני 1948
↑  ⁨הקונסול החבשי הגיש כתב־האמנתו ⁩ | ⁨על המשמר⁩ | 6 יוני 1956 | אוסף העיתונות | הספרייה הלאומית, באתר www.nli.org.il
↑  הוקמו יחסים קונסולריים עם חבש, למרחב, 5 ביוני 1956
↑  ⁨נציג חבש מוסר היום לגב' מאיר על ההכרה | מעריב⁩ | 24 אוקטובר 1961 | אוסף העיתונות | הספרייה הלאומית, באתר www.nli.org.il
↑  ⁨"_שאיפה לירות מעבירה אותם על דעתם" הגיב הקונסול החבשי על יריות הירדנים ⁩ | ⁨מעריב⁩ | 25 מאי 1969 | אוסף העיתונות | הספרייה הלאומית, באתר www.nli.org.il
1 2  ⁨הקונסול האתיופי בירושלים הופתע מהניתוק; חוגים מדיניים: אכזבה קשה⁩ | ⁨על המשמר⁩ | 24 באוקטובר 1973 | אוסף העיתונות, באתר הספרייה הלאומית
↑  בן-אריה, עיר בראי תקופה (ראו ב"קישורים חיצוניים"), עמ' 429
| הקיסרות האתיופית והכנסייה האורתודוקסית האתיופית בירושלים |
| --- | --- | --- |
| מוסדות דת | קִידָאנֵה מִהְרַת - הכנסייה האתיופית • דיר א-סולטאן |  |
| בניינים נוספים | ארמון המלכה החבשית • בית הקיסרית טאיתו • בניין הקונסוליה האתיופית • בית הקיסר מנליק השני |  |
| בני מלוכה אתיופיים שבנו בירושלים | מנליק השני, קיסר אתיופיה • טאיתו בטול • זאודיתו, קיסרית אתיופיה • היילה סלאסי, קיסר אתיופיה |  |
באג קראודסטרייק 2024

| --- | --- |

סדרת מסכי המוות הכחול בנמל התעופה לה גוארדיה.
 מידע כללי
 סוג:  כשל במערכת מחשב 
 מיקום:  כלל עולמי 
 משתתפים:  חברת קראודסטרייק ולקוחותיה
 תקופה:  19 ביולי 2024
 
באג קראודסטרייק 2024 הוא באג בתוכנה מתוצרת חברת אבטחת המידע קראודסטרייק למערכות ההפעלה Microsoft Windows, שהופץ ב-19 ביולי 2024 בעדכון תוכנה לקוי, וכתוצאה ממנו הושבתו כ-8.5 מיליון מחשבים ברחבי העולם, מה שהוביל לשיבושים והשבתה של שירותים שונים בעולם.
רקע

חברת קראודסטרייק היא חברת תוכנה המספקת שירותי אבטחת מידע למגזר העסקי שמטרתם להגן על מחשבים מפני מתקפות סייבר. אחד מרכיבי התוכנה בהן משתמשת החברה הוא חיישן לזיהוי חולשות אבטחה בשם Falcon Sensor, שמספק אבטחה לעמדות הקצה של העסק. החיישן הוא למעשה מנהל התקן המותקן ופועל ברמת ליבת מערכת ההפעלה של אותן עמדות המחשוב, ומטרתו לזהות ולמנוע איומי סייבר פוטנציאליים. החברה משחררת מעת לעת עדכון תוכנה ללקוחותיה על מנת שאלה יהיו מוגנים מפני איומי אבטחה חדשים.
הבאג

ב-19 ביולי 2024, בשעה 4:09 לפנות בוקר (זמן UTC), שחררה החברה עדכון תוכנה למנהל ההתקן של Falcon עבור מחשבים ושרתים המריצים את מערכת ההפעלה חלונות. לטענת מומחים, טלאי התוכנה לא עבר תהליך בדיקה כנדרש, ולא נבדק על מערכות דמה על מנת לוודא שאין בו תקלות, לפני ששוחרר לציבור. מיד לאחר הפצתו, גרם העדכון למחשבים להיתקע בלולאת אתחול או לגרום להם להיכנס למצב Recovery, ובכך למנוע מהם לטעון את מערכת ההפעלה כנדרש.
ראשוני ההתקנים שהושפעו מהתקלה היו מכונות וירטואליות שרצו תחת סביבת הענן של מיקרוסופט, Azure. בשעה 6:48, דיווחו גם שירותי המחשוב של גוגל על התקלה. בכלל הדיווחים נמסר כי התקלה השפיעה באופן בלעדי על עמדות מחשוב והשרתים שהריצו את מערכת ההפעלה חלונות והותקנה בהם התוכנה של קראודסטרייק, ובשעה 7:15, הצביעה גוגל כי מקור התקלה הוא בעדכון התקול שהפיצה קראודסטרייק.
התקלה השפיעה על מחשבים המריצים את מערכות ההפעלה חלונות 10 ו-11, אך דווח גם כי מחשבים שהריצו חלונות 7 ו-8.1 (שהתמיכה הרשמית בהן הופסקה ב-2020 ו-2023 בהתאמה) הושפעו מהתקלה. מחשבי מקינטוש המריצים את מערכת ההפעלה macOS, מחשבים המריצים מערכות הפעלה דמויות יוניקס (לינוקס, סולאריס ועוד), ומרבית המחשבים הביתיים המריצים את חלונות לא הושפעו מהתקלה.
ב-5:27 שחזרה החברה את העדכון וביטלה את הפצתו, ומחשבים שהופעלו לאחר שעה זו לא הושפעו מהתקלה.
בשעות שלאחר מכן, אישר מנכ"ל קראודסטרייק את הטענות לפיהן מוצר התוכנה התקול שהופץ על ידם גרם לתקלות המחשוב הרבות שדווחו. בשעה 9:45 כתב מנכ"ל קראודסטרייק בחשבון ה-X שלו ששוחרר תיקון לבעיה. כמו כן, אישר המנכ"ל כי לא מדובר במתקפת סייבר.